सन्दीप एनसेलको हम्बल हिरो
सन्दीप लामिछानेलाई एनसेलले शुक्रबार आफ्नो ‘स्टार हम्बल हिरो’ मा नियुक्त गरेको छ । एनसेलले आफ्नो ब्रान्डको सार ‘आज, भोलि, सधैं सँगै’ प्रवर्द्धनका लागि नेपाली युवा क्रिकेट स्टारलाई दुईवर्षे अनुबन्धन गरेको हो ।
काठमाडौँ — सन्दीप लामिछानेलाई एनसेलले शुक्रबार आफ्नो ‘स्टार हम्बल हिरो’ मा नियुक्त गरेको छ । एनसेलले आफ्नो ब्रान्डको सार ‘आज, भोलि, सधैं सँगै’ प्रवर्द्धनका लागि नेपाली युवा क्रिकेट स्टारलाई दुईवर्षे अनुबन्धन गरेको हो ।आफ्नो सपनाप्रति प्रतिबद्ध रहँदै आफ्नावरिपरिका सबैलाई उत्प्रेरित गर्दै देशलाई गौरवान्वित बनाउने कार्य गरिरहेका प्रतिभाशाली व्यक्तित्वको सम्मान र रचनात्मक हौसलाका लागि ‘स्टार हम्बल हिरो’ कार्यक्रम बनाएको एनसेलको दाबी छ ।एनसेलले आफ्नो स्टार हम्बल हिरो अभियानको घोषणा शुक्रबार गरेको हो । बालमन्दिरस्थित बाल संरक्षण गृहको परिसरमा घोषणा कार्यक्रममा सन्दीपले बालमन्दिरका बालबालिकालाई सम्बोधन गर्दै हौस्याएका थिए । बालबालिकाहरूले सन्दिपसँग क्रिकेट खेल्दै रमाइलो गरेका थिए । यस प्रयासले आफ्नो सपनाप्रति प्रतिबद्ध रहँदै समाजमा केही गर्ने ऊर्जा प्रदान गर्ने सन्दीपको विश्वास थियो ।‘नेपाली क्रिकेटका चम्किला तारा सन्दीपलाई स्टार हम्बल हिरोका रूपमा घोषणा गर्न पाएकोमा हामी निकै हर्षित छौं । उनको ऊर्जा तथा मनोभाव हाम्रो सिर्जनशील र सफलता अभिमुख संस्कृतिको विकास तथा प्रवद्र्धन गर्ने उद्देश्यसँग मेल खान्छ,’ एनसेलका प्रमुख कमर्सियल अधिकृत एन्डी चोङले विज्ञप्तिमा भनेका छन् ।